Sultan Hadaddeen

Zutana Hadaddeen (født 2003) er en norsk influenser, performancekunstner og aktivist. Hun var tidligere kjent som «Queen Sultan»  på Instagram, Snapchat og TikTok. Hun er en transkvinne som kjemper mot rasisme, sexisme, transfobi og homofobi. Hun blir ansett som en viktig talskvinne for transpersoner med etnisk minoritetsbakgrunn, doble minoriteter og andre LHBTQI-personer. Hun kommer opprinnelig fra Jordan og kom til Norge i 2015. Hun har blant annet vært utsatt for homoterapi, psykisk og fysisk vold fra sin egen familie. Hun har vunnet flere priser for sitt engasjement, blant annet Byas-prisen i 2021.


== Biografi ==
Zutana Hadaddeen ble født i Jordan til en afro-jordansk far og en palestinsk og armensk mor. Hun vokste opp i Jordan, i en familie med mor, far og fire søsken. Faren flyttet når hun var åtte år gammel. Hun flyttet til Sandnes og Norge 24 april 2015 sammen med mor og to søstre. Zutana’s tredje søster, og bror, ble boende i Jordan.I 2020 skiftet hun juridisk kjønn.I 2022 flyttet hun til Oslo.


== Karriere ==
Hun startet å være aktiv på Instagram i 2019 og har siden blitt en kjent influenser og aktivist på sosiale medier. Hun er også en kjent Tiktok-profil som blant annet deler humoristiske videoer, aktivisme og akrobatiske «vogue»-opptredener. [1] Hun har også utført flere show, gjort standup og deltatt i panelsamtaler.I august 2021 var Zutana med på Norges første trans-pride som performancekunstner.I desember 2021 vant Hadaddeen Byas-prisen som deles ut av Stavanger Aftenblad.
Hun ble i juli 2022 kåret som en av årets 30 lederstjerner i magasinet D2 med denne begrunnelsen:Som en minoritet i minoriteten har Zutana Hadaddeen blitt et viktig forbilde for både transpersoner og minoritetsungdom, gjennom sine meninger og sin unike historie som aktivist, influenser og performancekunstner. Hun retter blant annet blikket mot sexisme, rasisme, homofobi og transpersoners rettigheter.
Høsten 2022 har Hadaddeen blant annet reist rundt med Aja LaBeija, kjent fra sesong ni av RuPaul’s Drag Race, og sesong tre av All stars-serien. Hun er en medlem av The Royal House of LaBeija. Hun var også med på Skeivå Rogaland Pride og Bergen Trans Pride høsten 2022, der hun blant annet delte rundt sine erfaringer som transkvinne. Hun var også en av tre nominerte til Skamløsprisen 2022 som deles ut av Sex og Samfunn.I september 2022 var Zutana med i "Norske beefer", en humorserie om norske sosiale medier-krangler, der hun er med i episode seks, "Krenke-krigen", som omhandler kanselleringskultur og krangling mellom norske influensere.I oktober 2022 var Hadaddeen med i en episode av "Helene sjekker ut" der journalist og programleder Helene Sandvig utforsket hvordan det er å være transkvinne i Norge.I oktober 2022 var hun også med i en episode av Insider på Discovery+ om ballroom- og voguing-miljøet i Norge. 


== Aktivisme ==
Zutana er en aktivist som kjemper for transpersoners rettigheter, antirasisme og LHBTQI-personer.I mars 2021 delte Hadaddeen om hvordan hun hadde blitt kastet ut av dametoalettet på en restaurant i Stavanger fordi noen gjester hadde klaget på at de syns det var ubehagelig. Hun etterlyste også flere kjønnsnøytrale toaletter. Etter dette startet en debatt der blant annet Christina Ellingsen i Women’s Human Rights Campaign (WHRC) mente at det var sexisme og diskriminering basert på kjønn. I august 2021 skrev hun et innlegg i Jeune der hun kritiserte politiet for bruk av tåregass under en SIAN-demonstrasjon mot motdemonstrantene.
I desember 2021 fortalte hun til avisen Utrop litt hva hun kjemper for:Jeg ønsker å fremme antirasisme, feminisme, menneskerettigheter og kroppspositivitet. Folk skal kunne være komfortable med seg selv og være den de er uansett hvem de er.
I februar 2022 fortalte Zutana NRK om den massive nettmobbingen hun blir utsatt for og spesielt en opplevelse der hun fikk mange stygge kommentarer på en direktesending på Instagram.På kvinnedagen i 2022 skrev hun flere innlegg der hun etterlyste mer fokus på transkvinner i den tradisjonelle kvinnebevgelsen. Hun skrev også at ikke-binære burde få mer plass i markeringen.I mai 2022 ble hun intervjuet i magasinet Blikk der hun fortalte hva hun tror er grunnen til all hetsen og der noen av truslene hun får ble beskrevet.Hun sa også i intervjuet at hun flere ganger har anmeldt krenkelsene og truslene, men at anmeldelsene har blitt henlagt alle gangene.


== Referanser ==